
 REPUBLIKA HRVATSKA
 POŽEŠKO-SLAVONSKA ŽUPANIJA 
 OPĆINA BRESTOVAC


Bilješke uz financijske izvještaje za
razdoblje od 01. siječnja do 30. rujna 2024. godine


Uvodna bilješka – podaci o obvezniku:

Općina Brestovac
Požeška 76
34322 Brestovac

OIB: 53610608235
Matični broj: 02580390
Broj RKP-a: 32490
Šifra općine: 035
Razina: 22 – Proračun jedinice lokalne i područne (regionalne) samouprave
Razdjel: 000
Šifra djelatnosti: 8411 – Opće djelatnosti javne uprave
Broj računa: HR9225000091803500004


Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.
Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.
Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.
Općina Brestovac nema proračunskih korisnika te su redovni i konsolidirani godišnji izvještaji identični.








Bilješke uz obrazac PR-RAS:


Šifra 611 Porez i prirez na dohodak
Prihodi po ovoj osnovi odnose se na porez i prirez na dohodak od nesamostalnog rada koji je 8% veći u odnosu na prethodno razdoblje.

Šifra 613 Porezi na imovinu

Prihodi po ovoj osnovi odnose se na porez na kuće za odmor, te na porez na promet nekretnina koji su veći za 67% u odnosu na prethodnu godinu zbog ostvarene i naplaćene veće vrijednosti u prometu nekretninama.

Šifra 614 Porezi na robu i usluge

Prihodi po ovoj osnovi odnose se na porez na potrošnju alkoholnih i bezalkoholnih piće, te porez na tvrtku koji je ukinut novim Zakonom o lokalnim porezima, pa su prihodi ostvareni od naplate dospjelih tražbina iz ranijih razdoblja i zbog toga su viši nego u prethodnom razdoblju. 

Šifra 6331 Tekuće pomoći proračunu iz drugih proračuna 

Prihodi po ovoj osnovi odnose se na tekuće pomoći iz državnog i županijskog proračuna i ostvarene su za 15% više u  odnosu na prethodnu godinu. Odnose se na kompenzacijsku mjeru iz državnog proračuna za siječanj-rujan 2024. koja se od 01.01.2021. godine evidentira na osnovnom računu 6331.


Šifra 6413 Kamate na oročena sredstva i depozite po viđenju

Prihodi se odnose na kamate na depozite po viđenju kod Adikko banke d.d. i približni su u odnosu na prethodnu godinu.


Šifra 6429 Ostali prihodi od nefinancijske imovine 

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i u 2024. godini je  ostvareno 190% više nego u prethodnoj godini. 

Šifra 6524 Prihodi od doprinosa za šume

Prihodi po ovoj osnovi odnose se na  doprinos za šume naplaćenog na području Općine Brestovac i u 2024. godini su 200% viši od odnosu na prethodnu godinu. 

Šifra 6532 Komunalne naknade 

Prihodi komunalnih naknada ostvareni su za 30% manjii u odnosu na  prethodnu godinu. 


Rashodi poslovanja: 



Šifra 311 Plaće bruto
Rashodi za zaposlene veći su za 35% u odnosu na prethodnu godinu zbog novoprimljenih namještenika u komunalnom pogonu i povećanja plaća  zaposlenih. 

Šifra 321 Naknade troškova zaposlenima

Rashodi po ovoj osnovi 41% su viši od rashoda iz prethodne godine zbog novoprimljenih namještenika u vlastitom komunalnom pogonu i isplate naknade za prehranu radnika. 

Šifra 323 Rashodi za usluge 

Rashodi su ostvareni za 13% manje u odnosu na prethodnu godinu. Ovi rashodi se najvećim dijelom  odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta), te rashodi za zdravstvene i veterinarske usluge, komunalne usluge,  računalne usluge.

Šifra 329 Ostali nespomenuti rashodi poslovanja

U izvještajnom razdoblju ovi rashodi  su manji za 9%. Smanjenje je značajno na pristojbama i naknadama, te ostalim nespomenutim rashodima poslovanja.

Šifra 3431 Bankarske usluge i usluge platnog prometa

Na ovoj poziciji troška iskazani su troškovi koji su veći su za 5% u  odnosu na prethodno razdoblje  zbog povećanja cijene bankarskih usluga.


Šifra 372 Ostale naknade građanima i kućanstvima iz proračuna 

Rashodi po ovoj osnovi ostvareni su za 7% više u odnosu na prethodnu godinu. Rashodi se odnosi na jednokratne novčane pomoći, pomoći za novorođenče, sufinanciranje smještaja u dječje vrtiće i sufinanciranje prijevoza učenika.


Prihodi od prodaje nefinancijske imovine:


Šifra 721 Prihodi od prodaje proizvedene dugotrajne imovine 

Prihodi po ovoj osnovi odnose se na prihode od prodaje stanova na rate. 


Rashodi za nabavu nefinancijske imovine:


Šifra 4214 ostali građevinski objekti
Rashodi su značajno viši u odnosu na prethodnu godinu. Financirana je modernizacija javne rasvjete u naseljima Busnovi i Skenderovci. 


Šifra 4227 Uređaji, strojevi i oprema za ostale namjene
U tekućoj godini općina je nabavila stroj za usitnjavanje drvene mase za potrebe komunalnog pogona.

Šifra 451  Dodatna ulaganja na građevinskim objektima
U tekućoj godini općina je ulagala u preuređenje  mjesnog doma u naseljima Boričevci i Jaguplije, te je izgradila fitness igralište na otvorenom u Brestovcu.



Bilješke uz obrazac Obveze:

Stanje obveza 1. siječnja 2024 godine, odgovara stanju obveza na kraju prosinca 2023. godine i iznosi 46.758,99 eura. To je početno stanje iskazano u Izvještajima o obvezama za sva razdoblja u 2024. godini. 
 
Stanje obveza iskazano na dan 30. rujna 2024. godine iznosi 42.070,20 eura od toga dospjele obveze iznose 0,00 kn i nedospjele obveze 42.070,20 eura.

Nedospjele obveze odnose se na obveze za rashode poslovanja u iznosu od 35.020,62 eura (plaće zaposlenih za rujan 2024. godine koje dospijevaju u listopadu 2024. godine u iznosu od 17.923,74 eura, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u listopadu 2024. godine u iznosu od 7.856,00 eura, obveze za financijske rashode 71,53 eura, obveze za subvencije 116,00 eura, obveze za naknade građanima 2015,85 eura i ostale tekuće obveze 7.180,56 eura, te  obveze za nabavu nefinancijske imovine u iznosu od 7.049,58 eura. 






Brestovac, 10. listopada 2024. godine 


                                                                                                     Općinski načelnik:

Zdravko Mandić, ing.



Osoba za kontakt: Sanda Marinac, dipl. oec.
Telefon i e-mail za kontakt: 034 281 697, sanda.marinac@po.t-com.hr 

